CELEX: 22017D1874
Language: bg
Date: 2016-03-18 00:00:00
Title: Решение на Съвместния комитет на ЕИП № 44/2016 от 18 март 2016 година за изменение на приложение I (Ветеринарни и фитосанитарни въпроси) и приложение II (Технически правила, стандарти, изпитвания и сертифициране) към Споразумението за ЕИП [2017/1874]

19.10.2017   
               
               
                  BG
               
               
                  Официален вестник на Европейския съюз
               
               
                  L 270/7
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 44/2016
      от 18 март 2016 година
      за изменение на приложение I (Ветеринарни и фитосанитарни въпроси) и приложение II (Технически правила, стандарти, изпитвания и сертифициране) към Споразумението за ЕИП [2017/1874]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Регламент (ЕС) 2015/2285 на Комисията от 8 декември 2015 г. за изменение на приложение II към Регламент (ЕО) № 854/2004 на Европейския парламент и на Съвета за определяне на специфичните правила за организирането на официален контрол върху продуктите от животински произход, предназначени за човешка консумация, по отношение на някои изисквания за живи двучерупчести мекотели, бодлокожи, ципести и морски коремоноги и за изменение на приложение I към Регламент (ЕО) № 2073/2005 относно микробиологични критерии за храните (1) следва да бъде включен в Споразумението за ЕИП.
               
            
                  (2)
               
               
                  Настоящото решение се отнася до законодателството в областта на ветеринарните въпроси и хранителните продукти. Законодателството в областта на ветеринарните въпроси и хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I и в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
               
            
                  (3)
               
               
                  Поради това приложения I и II към Споразумението за ЕИП следва да бъдат съответно изменени,
               
            ПРИЕ НАСТОЯЩОТО РЕШЕНИЕ:
      Член 1
      В точка 12 (Регламент (ЕО) № 854/2004 на Европейския парламент и на Съвета) в част 1.1 и в точка 52 (Регламент (ЕО) № 2073/2005 на Комисията) в част 6.2 от глава I от приложение I към Споразумението за ЕИП се добавя следното тире:
      
                  „—
               
               
                  
                     32015 R 2285: Регламент (ЕС) 2015/2285 на Комисията от 8 декември 2015 г. (ОВ L 323, 9.12.2015 г., стр. 2).“
               
            Член 2
      В точка 54щщщй (Регламент (ЕО) № 2073/2005 на Комисията) от глава ХII от приложение II към Споразумението за ЕИП се добавя следното тире:
      
                  „—
               
               
                  
                     32015 R 2285: Регламент (ЕС) 2015/2285 на Комисията от 8 декември 2015 г. (ОВ L 323, 9.12.2015 г., стр. 2).“
               
            Член 3
      Текстовете на Регламент (ЕС) 2015/2285 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 4
      Настоящото решение влиза в сила на 19 март 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 5
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
         Съставено в Брюксел на 18 март 2016 година.
         
            
               За Съвместния комитет на ЕИП
            
            
               Председател
            
            Claude MAERTEN
         
      
      
         (1)  ОВ L 323, 9.12.2015 г., стр. 2.
      
         (*1)  Без отбелязани конституционни изисквания.